רן כוכב

רן כוכב (רנכּוֹ) (נולד ב-6 ביולי 1971) הוא קצין צה"ל במילואים בדרגת תת-אלוף. שירת כדובר צה"ל וחבר פורום המטה הכללי, כמפקד מערך ההגנה האווירית וכקצין המשטרה הצבאית הראשי. כוכב התגייס לצה"ל ב-1989 ושירת כלוחם וכקצין במערך ההגנה האווירית של חיל האוויר. בין השאר שירת כמפקד סוללת נ"מ מתנייעת (צ'פרל) וכסמג"ד חובט/וולקן בקו הסגול בעת שהות צה"ל בדרום-לבנון. כוכב היה מפקד חבורת הפיקוד הקדמית (חפ"ק) בעת אירוע אסון המסוקים וכמי שפיקד על כוחות החילוץ בסמוך לבית הקברות של קיבוץ דפנה. בהמשך שירת כקצין המבצעים (קמב"ץ) של מערך הנ"מ במלחמת המפרץ השנייה וב"מבצע חומת מגן" עת השתתף גדוד 66 בלחימה ביהודה ובשומרון. בשנים 2003–2005 כוכב שירת כמפקד גדוד רם 66, גדוד נ"מ מתנייע שהפעיל מערכות נשק מחבט, וולקן וסטינגר בגבול הצפון לאחר נסיגת צה"ל מלבנון וכקצין הנ"מ האוגדתי של אוגדת הגליל טרום מלחמת לבנון השנייה. לאחר מכן שירת כראש ענף מיוחדים בלהק האוויר. באביב 2006 הוצב כמפקד יחידת טילי חץ "חרב מגן" עליה פיקד גם במלחמת לבנון השנייה. לאחר תקופת לימודים באקדמיה הגבוהה של חיל האוויר האמריקאי בארצות הברית, מונה ב-2009 לראש ענף התורה וההדרכה במפקדת המערך והיה מהמובילים של השינוי המערכתי אשר הפך את מערך הנ"מ למערך ההגנה האווירית בחיל האוויר, בקליטת מערכות הנשק להגנה אקטיבית "כיפת ברזל" והפיכתה מבצעית ובשיתופי פעולה עם צבא ארצות הברית. כוכב הפך למפקדה הראשון של כנף הגנת שמי המדינה (כנף 168) לאחר השינוי הארגוני שעבר המערך ב-2011. בשנים 2013–2015 פיקד על בית הספר להגנה אווירית ובהמשך למד במכללה לביטחון לאומי. ביולי 2016 הועלה לדרגת תת-אלוף והתמנה לקצין המשטרה הצבאית הראשי (קמצ"ר). שירת בתפקיד עד אוגוסט 2018. במהלך תפקידו הקים את הקריה המשפטית האחודה במחנה בית ליד ("נווה צדק") וביצע שינוי ארגוני עמוק במשטרה המבצעית של צה"ל. במהלך תפקידו הוכרו חיילי המעברים בגדודים ארז ותבור כלוחמים וכלוחמות בצה"ל. בספטמבר 2018 חזר לחיל האוויר ומונה למפקד מערך ההגנה האווירית, ושירת בתפקידו כשלוש שנים. מערך ההגנ"א תחת פיקודו הפך למערך הגנה רב שכבתי, ארצי ומקושר, בשיתוף פעולה הדוק עם צבא ארצות-הברית ועם מערכים התקפיים בצה"ל ובחיל האוויר. תחת פיקודו רשם מערך ההגנ"א הצלחות מבצעיות ביירוט טילים איראניים בצפון ויירוטים אין ספור ברצועת עזה. ביוני 2021 מונה לדובר צה"ל. תחת פיקודו של כוכב קיימה חטיבת דובר צה"ל שינוי משמעותי בשילוב כלל יחידות צה"ל ברשתות החברתיות והוביל מהפכה דיגיטלית בדברור פעילותו המבצעית של צה"ל ברשתות הבינלאומיות, הערביות והישראליות. כוכב שירת כדובר צה"ל במבצע עלות השחר ובמבצע שובר גלים. בסוף מרץ 2023 סיים את תפקידו והוחלף על ידי דניאל הגרי. ביולי 2024, בסיום לימודיו במכון המלכותי לבטחון לאומי בלונדון, הודיע על פרישתו מצה"ל לאחר 35 שנות שירות. רן נשוי להילה ואב לארבעה בנים ומתגורר בקיסריה. כוכב הוא בעל תואר ראשון בתקשורת ומינהל עסקים מהמכללה למינהל, בעל תואר שני בלימודים אסטרטגיים מטעם חיל האוויר האמריקאי במונטגומרי, אלבמה וכן בעל תואר שני נוסף מטעם אוניברסיטת חיפה והמכללה לביטחון לאומי במדעי המדינה ובבטחון לאומי. במסגרת התמחות בלימודיו האקדמאים ערך, הפיק והגיש בתוכנית "רצועת הביטחון" בגלי צה"ל. כוכב שימש כעמית מחקר במכון המלכותי לבטחון לאומי בלונדון, אנגליה במהלך השנים 2023-2024. מחקרו עוסק בהגנה אווירית לאירופה בעקבות מלחמת רוסיה-אוקראינה ולאור נסיונו בהקמת מערך ההגנה האווירית הישראלי. מדיה וקבצים בנושא רן כוכב בוויקישיתוף רן כוכב, ברשת החברתית אקס (טוויטר) טל בן-נאה, ‏תא"ל רן כוכב- מהגנ"א, באתר חיל האוויר הישראלי רן כוכב, איראן בכל מקום -"מלחמה ללא חזית", כתב העת בין הקטבים, 1 ביוני 2021 כוכב אחד מעז: רן כוכב מסכם כהונה כדובר צה"ל, R Live,‏ 5 באפריל 2023 נועם אמיר, ‏"אני לא אובייקטיבי, אני דובר צה"ל": רן כוכב בריאיון פרישה, בעיתון מקור ראשון, 31 במרץ 2023 טל לב רם, ‏תא"ל רן כוכב מונה למפקד מערך ההגנה האווירית, באתר מעריב אונליין, 4 בספטמבר 2018 יואב זיתון, מפקד מערך ההגנה האווירית, תא"ל רן כוכב, ימונה לדובר צה"ל, באתר ynet, 2 באפריל 2021 אמיר בוחבוט‏, יתמודד עם סערות המילואים ופיטורי גלנט: דובר צה"ל החדש נכנס לתפקיד, באתר וואלה, 29 במרץ 2023 ציוץ של רן כוכב, טוויטר, 6 ביולי 2024 עדו בן פורת, דובר צה"ל הבא - תא"ל רן כוכב, באתר ערוץ 7, 2 באפריל 2021